b'\n_START_ARTICLE_\nKastanjakolibri\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKastanjakolibri kasvaa noin 11\xe2\x80\x9312 cm pitk\xc3\xa4ksi. Sukupuolet ovat ulkon\xc3\xa4\xc3\xb6lt\xc3\xa4\xc3\xa4n samanlaiset. Kastanjakolibrin p\xc3\xa4\xc3\xa4, selk\xc3\xa4 ja siivet ovat v\xc3\xa4rilt\xc3\xa4\xc3\xa4n kimaltavan vihre\xc3\xa4t. Kurkku on vihre\xc3\xa4. Lajin rinta, vatsa, yl\xc3\xa4- ja alaper\xc3\xa4 sek\xc3\xa4 siipien alapuolet ovat v\xc3\xa4rilt\xc3\xa4\xc3\xa4n punaruskeat. Kyljet ovat vihre\xc3\xa4reunaiset. Kastanjakolibrin pyrst\xc3\xb6 on kuparinruskea. Ruumiinrakenteeltaan kastanjakolibri on tukevahko ja sen musta nokka on lyhyempi ja paksumpi kuin monilla muilla kolibrilajeilla.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nKastanjakolibria tavataan Kolumbian etel\xc3\xa4isimm\xc3\xa4st\xc3\xa4 osasta, Ecuadorista ja Perusta. Laji el\xc3\xa4\xc3\xa4 Andeilla vuoristometsiss\xc3\xa4 1\xc2\xa0500\xe2\x80\x933\xc2\xa0300 metrin korkeudella merenpinnasta. Lajin elintavat tunnetaan suhteellisen huonosti. Sen ravintoa on kukkien mesi. Kastanjakolibri rakentaa kuppimaisen pes\xc3\xa4n sammalista ja j\xc3\xa4k\xc3\xa4list\xc3\xa4 ja naaras munii kaksi munaa.'